Dit is wel met my Siel (4) – christianityworks
Home / FRESH / Dit is wel met my Siel (4)
Al te dikwels, wanneer 'n ramp ons tref en wanneer ons as gevolg daarvan ly, roep ons na God en smeek Hom om die pyn te stop en ons van die lyding te verlos, sonder om Hom te vra, wat Sy doel daarmee is.
Die afgelope paar dae het ons vers vir vers deur die pragtige halleluja lied: It is well with my soul gewerk. Soos ek dit reeds genoem het, is dit geskryf deur Horatio Spafford, 'n suksesvolle prokureur en ryk eiendomsbelegger. Sy besigheid is in 1871 heeltemal deur die Groot Chicago-brand en die ekonomiese ineenstorting wat daarop gevolg het, vernietig.
Op hierdie stadium het hy reeds sy seun aan die dood verloor. Hy besluit toe om God voltyds te dien deur D.L. Moody in sy evangelisasieveldtogte in Engeland te help. Hy het sy vrou en vier dogters per boot vooruit na Engeland gestuur, aangesien hy nog van sy sake moes afgehandel.
Maar toe tref 'n ramp – die skip sink en al vier dogters sterf, net sy vrou, Anna, oorleef. Daar was ondenkbare hartseer! Al het hy hoe hard gebid, kon hy nie daardie gebeure ongedaan maak nie. Tog kon hy op sy hartseer alleenreis oor die Atlantiese Oseaan hierdie woorde neerpen:
Voortaan is dit Christus, ja, Christus alleen,
selfs waar ek in droefheid moet kniel;
geen stryd is te swaar nie, in lewe en dood
bly my Heiland die troos van my siel
Horatio het ontdek dat wanneer ons Christus ons alles maak, dit nie saak maak watter teëspoed ons tref nie, Jesus is daar om sy vrede vir ons te gee.
En dit is my gebed vir jou vandag dat jy in Christus geen angs sal ervaar nie en dat Hy sy vrede in jou siel sal uitstort, wat jy ook al mag oorkom.